B'Tifkira tas-Sena Marjana 1954 : Ta' Dun FRANS CAMILLERI Hemm ġenna ta' sbubija u tal ħlewwa F'dak ismek ħelu, mimli armonija, Li jxerred fl-univers il-ġmiel u t-tjieba U l-ikbar glorji tiegħek, o Marija l Min ħalqek, qabel sirt, kont l-għaxqa Tiegħu… U riedek sbejħa, b'setgħat kbar imżejna, Kit jixraq lil Omm Dak li jista' kollox, Li, wara dnubna, dawwar ħmientu lejna. Għall-merti b'Ibnek — li Hu kiseb lilek Minn qabel ma kont int — mid-deli tal-ħtija Int sfajt meħlusa u minn kull tebgħa mħarsa Bi privileġġ waħdien fost il-mifdija. Għajnejn Min ħalqek tgħaxxqu bik, u Lilu Għoġbuh dik l-umiltà u s-safa' tiegħek, Int xtaqt li tibqa' Verġni, Hu għażlek b'Ommu : Verġni u Omm9… Hu reġa' waqaf miegħek, Kif ommna Hva, għall-kburija tagħha, Nisslet lilna fid-dnub, hekk int, ħanina; Fiċ-ċokon tiegħek ġbidt il-ħarsa t'Alla U sirt l-Omm: ħelwa ta' Min ġie jifdina, 'Is-Sliema '' ntennu ma' l-Arkanġlu sbejjaħ Li ġie jwassallek dik l-aħbar mis-Sema, TAve Maria' baqgħu jsellmu l-ħlejjaq U jibqa' għal dej;em it-tislim jinstema, Oh, kif tiġbidna lejk il-ħarsa tiegħek, Qaddisa u ħelwa, u kif jitmewtu fina, Kull ħsieb ta' żina u kull xewqa fiergħa Oh, kemm terfagħna 'l fuq ħarstek ħanina l Kif nistgħu ma nħobbukx, o Xbejba Mbierka, Jekk inti hekk għażiża quddiem Alla 82 IL-Manri Kif nistgħu ma nfaħħrukx jekk Huwa riedek Fis-sema, fuq kulħadd, fil-glorja mtallgħa l In: Bint in-nisel tagħna, o Marija, U, Bniedma bħalna, int taf xi tħoss din qalbna. Fil-glorja tiegħek, fl-ikbar ġieh tas-sema, Int għadek Ommma : tinsiex tisma' talbna l ''Imbierka fost in-nisal Imbierka' Imbierka L Sejħulek il-ġnus kollha bl-akbar qima, Kil fil-'Magnifiċat' ħabbart, Marija, Tibqa' ħierġa mill-qlub din it-tislima l